**TÁJÉKOZTATÓ**

A kisebbségi óvodai nevelés hazánk egységes nevelési-oktatási rendszerének része, amely a 363/2012. (XII.17.) Kor. rendelettel kiadott Óvodai nevelés alapprogramjával összhangban valósítja meg sajátos célkitűzéseit és feladatait

A kisebbségi óvodai nevelés az óvodás korú gyermekek életkori sajátosságainak és egyéni fejlettségének megfelelően a kisebbség nyelvének és kultúrájának megismerését és elsajátítását, a kulturális hagyományok átörökítését és fejlesztését szolgálja.

Ennek megfelelően a német nemzetiségi nevelés célja és feladata, hogy

* biztosítson anyanyelvi környezetet a gyermekek számára;
* ápolja, és fejlessze a kisebbségi életmódhoz, kultúrához kötődő hagyományokat és szokásokat;
* készítse fel a gyermekeket a kisebbségi nyelv iskolai tanulására;
* segítse a kisebbségi identitástudat kialakulását és fejlesztését.

Tehát, nem egyszerűen több, hanem minőségileg más, mint az idegennyelv-oktatás.

A német nemzetiségi nevelés joga a német nemzetiséghez tartozó szülőt és gyermekét illeti meg.

A német nemzetiségi nevelést folytató csoportunkban arra törekszünk, hogy a gyermekek érzelmi biztonságának megteremtése mellett – figyelembe véve a gyermek nyelvismeretét – minél teljesebbé váljon a német nyelven folyó kommunikáció. Az óvodapedagógus a rendszeresen visszatérő kommunikációs helyzetekkel biztosítja az utánzáson alapuló nyelvelsajátítást.

A német nemzetiségi óvodai nevelésben részt vevő óvodapedagógusnak fontos feladata a német kultúrkincsből és az anyanemzet kultúrájából (irodalom, zene, népi játék) tudatosan felépített tematika segítségével változatos módon megszervezni a nyelvelsajátítást, valamint a kultúrkincs továbbörökítését.

A kialakult nyelvi szituációk függvényében, a természetes nyelvtanulási eljárásnak megfelelően rugalmasan alakítjuk a csoport heti- és napirendjét.

A nemzetiségi csoportban arra törekszünk, hogy a gyermekek gondozásában részt vevő felnőttek is ismerjék és használják a német nyelvet.

A német nemzetiségi csoportban folyó nevelőmunka a családból hozott (szülők, nagyszülők, stb.) alapokra építve fejleszti a gyermekek nyelvi kultúráját, a hagyományápolást és a kisebbségi identitástudat megalapozását.

Arra törekszünk, hogy a csoport környezete a kisebbség kultúráját, a kisebbség életmódját, szokásait, hagyományait és tárgyi emlékeit tükrözze.

A német nemzetiségi csoport a tevékenységi formákat a Szentmihályi Játszókert Óvoda Pedagógiai Programja szerint alakítja ki, a tartalmakhoz felhasználja a német nyelvi, irodalmi, zenei, szellemi és tárgyi kultúra értékeit.

A nemzetiségi nevelést folytató kétnyelvű csoport mindkét nyelv (a német és a magyar) fejlesztését szolgálja. Az óvodai élet tevékenységi formáiban a két nyelv használata érvényesül. A két nyelv használatának arányát az óvodai élet kezdetén a gyermekcsoport nyelvismerete határozza meg.

**Tisztelt Szülők!**

Fentiek figyelmes elolvasása után kérem, döntsék el, alkalmasnak tartják-e gyermeküket, és igénylik-e a német nemzetiségi csoportba történő felvételét? Ha és amennyiben a válaszuk igen, kérem, a mellékelt nyilatkozatot kitöltve, mindkét szülő által aláírva, legkésőbb **2023. május 5-én 13 óráig** juttassák vissza hozzánk.

**NYILATKOZAT**

(A nyilatkozat kitöltése önkéntes, az abban közölt adatokat kizárólag a gyermek német nemzetiségi csoportba történő felvételi igény igazolása érdekében és keretén belül használjuk fel.)

A TÁJÉKOZTATÓ elolvasását követően, az abban foglaltak ismeretében, önkéntesen nyilatkozunk arról, hogy német nemzetiségi kisebbséghez tartozóként igényt tartunk

…………………………………………………………………………………… nevű gyermekünk felvételére

a német nemzetiségi kétnyelvű óvodai csoportba.

**Indokaink:**

Fenti indokok alapján kérjük gyermekünk felvételét a német nemzetiségi kétnyelvű csoportba.

Dátum: Budapest, 2023………………..

Szülő neve:………………………………………………. Szülő neve:…………………………………………..

Lakcím:…………………………………………………….. Lakcím:…………………………………………………

Aláírás:………………………………………………………. Aláírás:…………………………………………………